

|  |  |  |
| --- | --- | --- |
|  |  |  |
|  | HIIUMAA VALLAVOLIKOGU |  |
|  | **OTSUS** |  |

|  |  |
| --- | --- |
| Kärdla | nr |
|  |  |
|  |  |
| **Tahkuna tuletorni lähiala detailplaneeringu algatamine ning keskkonnamõju strateegilise hindamise algatamata jätmine** |  |
|  |  |
|  |  |
| Planeerimisseaduse § 4 lg 21, § 124 lg-te 6 ja 10, § 125 lg 2, § 126, § 128 lg-te 1 ja 5, § 142 lg 1 p 1 ning lg-te 2, 4, 5 ja 6, keskkonnamõju hindamise ja keskkonnajuhtimissüsteemi seaduse § 33 lg 2 p 3, lg-te 3 ja 6 ning § 35 lg-te 3 ja 5 alusel ja arvestades otsuse lisas toodud kaalutusi ning Keskkonnaameti …………….. kirjas nr ……………… esitatud seisukohta | |
|  | |
|  | |
| 1. Algatada Hiiumaa vallas Tahkuna külas Tahkuna tuletorni lähiala (39201:004:3000; 20501:001:0051; 20501:001:1524, 20501:001:1522) detailplaneeringu koostamine. 2. Kinnitada Tahkuna tuletorni lähiala detailplaneeringu lähteseisukohad (lisa 1). 3. Jätta algatamata keskkonnamõju strateegiline hindamine, kuna eelhinnangu põhjal (lisa 2) kavandatav tegevus ei avalda olulist mõju ning ei põhjusta keskkonnas pöördumatuid muudatusi, ei sea eeldatavalt ohtu inimese tervist, heaolu, kultuurpärandit ega vara ning Keskkonnaameti hinnangul planeeritava tegevusega ei kaasne eeldavalt olulist keskkonnamõju Keskkonnamõju hindamise ja keskkonnajuhtimissüsteemi seaduse mõistes ning keskkonnamõju strateegilise hindamise algatamine ei ole eeldatavasti vajalik. 4. Detailplaneeringu koostamise korraldaja on Kõrgessaare Osavalla Valitsus (Hiiu maakond Hiiumaa vald Kõrgessaare alevik Kõpu tee 8) ja kehtestaja Hiiumaa Vallavolikogu (Hiiu maakond Hiiumaa vald Kärdla Keskväljak 5a). 5. Avaldada detailplaneeringu algatamise ja keskkonnamõju strateegilise hindamise algatamata jätmise teade 14 päeva jooksul algatamisest Ametlikes Teadaannetes, Hiiumaa valla veebilehel ja ajalehes Hiiu Leht ning esimesel võimalusel Hiiumaa valla väljaandes. 6. Detailplaneeringu algatamisest teavitada 30 päeva jooksula algatamisest planeerimisseaduse § 127 lõigetes 1 ja 2 nimetatud isikuid. 7. Detailplaneeringu koostamise algatamise ja keskkonnamõju strateegilise hindamise algatamata jätmise otsusega on võimalik tutvuda tööajal Kõrgessaare Osavalla Valitsuses (Hiiumaa vald Kõrgessaare alevik Kõpu tee 8) ja Hiiumaa valla veebilehel. 8. Otsuse teatavakstegemine 9. Detailplaneeringu algatamine on menetlustoiming, millega ei teki huvitatud isikule õigustatud ootust, et Hiiumaa Vallavolikogu detailplaneeringu vastu võtab või kehtestab. Menetlustoimingud on vaidlustatavad koos haldusaktiga, milleks on planeeringu kehtestamine või kehtestamata jätmine. | |
|  | |

Anu Pielberg

Hiiumaa Vallavolikogu esimees

Eelnõu esitaja: Hiiumaa Vallavalitsus

Ettekandja: Kõrgessaate Osavalla vanem Niels-Peter Rattiste ja ehitusspetsialist Maiken Lukas

|  |  |
| --- | --- |
|  | |
| Seletuskiri Hiiumaa Vallavolikogu otsuse „Tahkuna tuletorni lähiala detailplaneeringu algatamine ning keskkonnamõju strateegilise hindamise algatamata jätmine“ juurde |  |
|  | |
|  | |

Hiiumaa Vallavolikogu otsusegaalgatatakse Kõrgessaare valla üldplaneeringut muutva Tahkuna tuletorni lühiala detailplaneeringu koostamine ning jäetakse algatamata keskkonnamõju strateegiline hindamine (edaspidi KSH)**.**

1. **Olemasolev olukord**
   1. Planeeringuala asub Kõrgessaare valla üldplaneeringu alal. Vastavalt üldplaneeringule asub planeeringuala määramata juhtotstarbega alal, detailplaneeringu kohustusega alal ning kauni vaatega alal. Objektidest on alal tuletorn ja mitmed muinsuskaitseobjektid.
   2. Planeeringualana mõistetakse Hiiumaa vallas Tahkuna külas asuvaid Tahkuna tuletorn (katastritunnus 39201:004:3000, transpordimaa 100%, pindala 4775 m²; hoonestatud), Puhkeala (20501:001:0051, üldkasutatav maa 100%, 11728 m2, hoonestamata), Viktori (20501:001:1524, maatulundusmaa 100%, 4,94 ha, hoonestamata) ja Viktori (20501:001:1522, maatulundusmaa 1000%, 8932 m2, hoonestatud) maaüksuseid .
   3. Juurdepääs planeeringualale on 12113 Tahkuna majaka teelt ja Mälestusmärgi teelt.
   4. Planeeringuala ei jää ühegi kaitseala, hoiuala, püsielupaiga ega kaitstava looduse üksikobjekti kaitsevööndisse ega piirne nendega, mille tõttu eeldatav mõju Natrura 2000 võrgustiku alale puudub.
2. **Hiiu maakonnaplaneering**

Hiiu maakonnaplaneeringu 2030+ järgi paikneb Tahkuna tuletorni lähiala I klassi Tahkuna lääne ja põhjaranna väärtuslikul maastikul, rohevõrgustiku alal, puhkealal ja ilusa vaatega kohas. Alal paiknevad kinnismälestised.

1. **Kõrgessaare valla üldplaneering**

Tahkuna tuletorni lähiala asub Kõrgessaare Vallavolikogu 17.1.2003 määrusega nr 5 „Kõrgessaare valla üldplaneering“ ja Kõrgessaare Vallavolikogu 12.11.2010 määrusega nr 19 „Kõrgessaare valla üldplaneeringu teemaplaneering – Maakasutusreeglite ja ehitustingimuste määramine“ alal. Vastavalt üldplaneeringule asub Tahkuna tuletorni lähiala määramata juhtotstarbega alal, detailplaneeringu kohustusega alal ning kauni vaatega alal. Objektidest on alal tuletorn ja mitmed muinsuskaitseobjektid.

Detailplaneeringuga tehakse ettepanek muuta osaliselt Kõrgessaare Vallavolikogu 17.1.2003 määrusega nr 5 kehtestatud Kõrgessaare valla üldplaneeringut, tehes ettepanek ranna ehituskeeluvööndi vähendamiseks.

Tahkuna tuletorn on Hiiumaa üks külastatumaid turismiobjekte. Tuletorni lähiümbrust kasutatakse ka vaba aja veetmiseks ning erinevate ürituse korraldamiseks. Tuletorni kompleksis puuduvad võimalused turistidele ja kohalikele teenuste osutamiseks, külastajate teenindamiseks ning tualettide väljaehitamiseks, kuna puuduvad vastavad ruumid ja vee- ning kanalisatsioonilahendused. Tahkuna tuletorni lähialal ehituskeeluvööndi vähendamine on põhjendatud, sest tuletorni külastajate teenindamiseks on vajalik planeerida olme ja teenindusruume ja rajatisi (terrassid) ning vee- ja kanalisatsioonirajatisi, mida ehituskeeluvööndisse ei ole lubatud rajada. Lisaks on alal vajadus täiendavate parkimiskohtade järele, mis planeeritakse lahendada olemasoleva parkla laiendusena.

Detailplaneeringuga nähakse ette maaüksuste piiride muumist. Transpordiameti hallatava Tahkuna tuletorn piiri kavandatakse muuta nii, et tuletorni alune maa jääb riigi omandisse ja ülejäänud maaüksusest liidetakse kohalikule omavalitsusele kuuluva Puhkeala maaüksusega.

1. **KSH algatamata jätmise põhjendused**

Tahkuna tuletorni lähiala detailplaneeringu KSH vajalikkuse kohta koostatud eelhinnangu (lisa 2) kohaselt ei kaasne käesoleva detailplaneeringu elluviimisega olulist negatiivset keskkonnamõju, kuna tegu on asustatud alaga, kus elamumaa moodustamisega ning elamu ja selle abihoonete planeerimisega arvestatakse üldplaneeringus toodud nõuetega ning muude kitsendustega ning tegevus sobitatakse olemasolevasse keskkonda.

Keskkonnaamet on oma ………. kirjas nr ………. asunud seisukohale, et

Arvestades eeltoodut puudub eeldavalt vajadus detailplaneeringu KSH algatamiseks.

1. **Kehtiv detailplaneering**

Alal on algatatud Kõrgessaare Vallavolikogu 10.08.2007 otsusega nr 56 „Tahkuna tuletorni lähiümbruse puhkala detailplaneering“, mille koostamine lõpetati Hiiumaa vallavalitsuse 17.05.2018 otsusega nr 57, kuna detailplaneeringu menetlus oli aastatid peatunud ning valla eesmärgid muutunud.

1. **Detailplaneeringuga kavandatav**

Detailplaneeringuga kavandatakse määrata Tahkuna tuletorni lähialal ehitusõigus teenindushoonele ja terassidele ja vee ning kanalisatsioonirajatistele, näha ette maaüksuste piiride muutmine, määrata maaüksuste sihtotstarbed, lisaks liikluskorralduse ja haljastuse põhimõtete määramine määrata arhitektuursed tingimused hoonetele, tehnorajatiste ja -võrkude väljaehitamiseks vajaminevate koridoride asukohad ja vajalikud servituutide alad. Detailplaneeringuga tehakse ettepanek ranna ehituskeeluvööndi vähendamiseks uue teenindushoone ja seda teenindavate rajatiste ulatuses.

1. **Detailplaneeringu menetlus**
   1. Kõrgessaare Osavalla Valitsuse huvi algatada Tahkuna tuletorni lähiala detailplaneering.
   2. Transpordiamet on oma ……… kirjas nr …….. andnud lähteseisukohad tulenevalt kinnistule ulatustvast 12113 Tahkuna majaka tee avalikult kasutatava tee kaitsevööndist.
   3. Muinsuskaitseamet on oma ……. kirjas nr ………. andnud lähteseisukohad tulenevalt maaüksustel paiknevatest kinnismälestitest.
   4. Regionaal- ja Põllumajandusministeeriumi ……. kirjas nr……esitatud arvamused ja ettepanekud.
   5. Maa-amet on oma ….. kirjas nr …… andnud seisukoha tulenevalt alal paiknevast geodeetilisest märgist.
   6. Keskkonnaamet on ………kirjas nr …………
   7. Naabermaaüksuste omanike seisukohad ………
2. **Õiguslikud alused**

Planeerimisseaduse (PlanS) § 125 lõige 2 sätestab, et detailplaneeringu koostamine on nõutav üldplaneeringuga määratud detailplaneeringu koostamise kohustusega alal või juhul.

PlanS § 128 lõike 1 kohaselt algatab detailplaneeringu kohaliku omavalitsuse üksus. Sama paragrahvi lõigetes 6- 8 on sätestatud detailplaneeringu algatamisest teavitamise ajad, kohad ja isikud.

PlanS § 142 lg 1 p 1 kohaselt võib detailplaneering põhjendatud vajaduse korral sisaldada kehtestatud üldplaneeringu juhtotstarbe muutmise ettepanekut. Kehtestatud üldplaneeringu põhilahenduse detailplaneeringuga muutmine on muu kohaliku omavalitsuse üksuse hinnangul oluline v ulatuslik üldplaneeringu muutmine. Sama paragrahvi lõige 2 sätestab, et üldplaneeringu põhilahenduse muutmise ettepanekut sisaldava detailplaneeringu koostamisele kohaldatakse üldplaneeringu koostamisele ettenähtud menetlus. Lõige 6 sätestab, et üldplaneeringu põhilahenduse muutmise ettepanekut sisaldava detailplaneeringu koostamisel tuleb anda eelhinnang ja kaaluda keskkonnamõju strateegilist hindamist, lähtudes keskkonnamõju hindamise ja keskkonnajuhtimissüsteemi seaduse (KeHJS) § 33 lõigetes 4 ja 5 sätestatud kriteeriumidest ning § 33 lõike 6 kohaste asjaomaste asutuste seisukohtadest.

PlanS § 4 lg 21 kohaselt võib planeeringu koostamise korraldaja ehitusprojekti koostamise aluseks oleva planeeringu tellimise ja sama paragrahvi lõike 2 punktis 5 nimetatud mõjude hindamise kulude kandmiseks sõlmida lepingu planeeringu koostamisest huvitatud isikuga.

KeHJS § 33 lg 2 p 3 alusel tuleb keskkonnamõju starteegilise hindamise algatamise vajalikkust kaaluda ja anda selle kohta eelhinnang, kui koostatakse detailplaneering planeerimisseaduse § 142 lõike 1 punktides 1-3 sätestatud juhul. Sama paragrahvi lõike 6 kohaselt tuleb keskkonnamõju strateegilise hindamise vajalikkuse üle otsustamisel enne otsuse tegemist küsida seisukohta kõigilt asjaomastelt asutustelt, edastades neile seisukoha võtmiseks käesoleva paragrahvi lõike 3 punktides 1 ja 2 ning lõigetes 4 ja 5 nimetatud kriteeriumide alusel tehtud otsuse eelnõu.

KeHJS § 35 lg 3 alusel tuleb otsusele lisada asjakohane põhjendus kui keskkonnamõju strateegiline hindamine algatatakse või jäetakse algatamata käesoleva seaduse § 33 lõikes 2 nimetatud strateegilise planeerimisdokumendi koostamse algatamise korral.

**Tahkuna tuletorni lähiala**

**detailplaneeringu lähteseisukohad**

**1. Detailplaneeringu koostamse olulisemad alusdokumendid**

1.1 Hiiu Maakonnaplaneering

1.2 Kõrgessaare Vallavolikogu 17.1.2003 määrus nr 5 „Kõrgessaare valla üldplaneering“

1.3 Kõrgessaare Vallavolikogu 12.11.2010 määrus nr 19 „Kõrgessaare valla üldplaneeringu teemaplaneering – Maakasutusreeglite ja ehitustingimuste määramine“

1.4 Transpordiameti ……… kiri nr ……………..

1.5 Muinsuskaitseameti …… kiri nr …………….

1.6 Regionaal- ja Põllumajandusameti …….. kiri nr

1.7 Maa-ameti …….kiri nr ………

1.8 Keskkonnaameti ………. kiri nr ……………

1.9 Naabermaaüksuste omanike ……….

**2. Olemasolev olukord ja planeeringuala üldiseloomustus**

Detailplaneeringu alana mõistetakse Tahkuna tuletorni lähialal olevaid katastriüksuseid.

**Joonis 1** Planeeringuala paiknemise skeem (kasutatud Maa-ameti ortofotot)

Pilt, millel on kujutatud kaart, vesi, õhu, õhufotograafia

Kirjeldus on genereeritud automaatselt

Tahkuna tuletorn katastriüksus

Katastritunnus: 39201:004:3000

Planeeritava katastriüksuse suurus: 4775 m²

Planeeritava katastriüksuse sihtotstarve: transpordimaa 100%

Olemasolevad ehitised: hoonestatud

Puhkeala katastriüksus

Katastritunnus: 20501:001:0051

Planeeritava katastriüksuse suurus: 11728 m²

Planeeritava katastriüksuse sihtotstarve: üldkasutatav maa 100%

Olemasolevad ehitised: hoonestamata

Viktori katastriüksus

Katastritunnus: 20501:001:1522

Planeeritava katastriüksuse suurus: 8932 m²

Planeeritava katastriüksuse sihtotstarve: maatulundusmaa 100%

Olemasolevad ehitised: hoonestatud

Viktori katastriüksus

Katastritunnus: 20501:001:1524

Planeeritava katastriüksuse suurus: 4,94 ha


Planeeritava katastriüksuse sihtotstarve: maatulundusmaa 100%

Olemasolevad ehitised: hoonestamata

Planeeringualal põhjustavad kitsendusi Maa-ameti andmetel 12113 Tahkuna majaka tee kaitsevöönd, sideehitise kaitsevöönd, elektripaigaldise kaitsevöönd, ranna piiranguvöönd, ranna ehituskeeluvöönd, ranna veekaitsevöönd, veekogu kallasrada, geodeetiline märk.

Planeeringuala asub Kõrgessaare Vallavolikogu 17.1.2003 määrusega nr 5 „Kõrgessaare valla üldplaneering“ ja Kõrgessaare Vallavolikogu 12.11.2010 määrusega nr 19 „Kõrgessaare valla üldplaneeringu teemaplaneering – Maakasutusreeglite ja ehitustingimuste määramine“ alal. Vastavalt üldplaneeringule asub Tahkuna tuletorni lähiala määramata juhtotstarbega alal, detailplaneeringu kohustusega alal ning kauni vaatega alal. Objektidest on alal tuletorn ja mitmed muinsuskaitseobjektid.

**Joonis 2** Esialgne detailplaneeringu lahendusskeem



**3. Detailplaneeringu eesmärk**

Detailplaneeringuga kavandatakse määrata Tahkuna tuletorni lähialal ehitusõigus teenindushoonele ja terassidele ja vee ning kanalisatsioonirajatistele, näha ette maaüksuste piiride muutmine, määrata maaüksuste sihtotstarbed, lisaks liikluskorralduse ja haljastuse põhimõtete määramine määrata arhitektuursed tingimused hoonetele, tehnorajatiste ja -võrkude väljaehitamiseks vajaminevate koridoride asukohad ja vajalikud servituutide alad. Detailplaneeringuga tehakse ettepanek ranna ehituskeeluvööndi vähendamiseks uue teenindushoone ja seda teenindavate rajatiste ulatuses.

**4. Lähteseisukohad detailplaneeringu koostamiseks**

4.1 Krundi ehitusõiguse määramine ja hoonestusala piiritlemine

Detailplaneeringuga nähakse ette maaüksuste piiride muumist. Transpordiameti hallatava Tahkuna tuletorn piiri kavandatakse muuta nii, et tuletorni alune maa jääb riigi omandisse ja ülejäänud maaüksusest liidetakse kohalikule omavalitsusele kuuluva Puhkeala maaüksusega.

Teenidushoone hoonestusala planeeritakse olemasoleva raja äärde, väljapoole sideehitise kaitsevööndit. Maaüksuste kasutamise sihtotstarbeid ei muudeta.

4.2 Hoone olulisemate arhitektuurinõuete ning rajatiste ehitus- ja kujundusnõuete seadmine

Planeeringulahendus peab looma eeltingimused energiasäästlike ja kaasaegsete hoonete projekteerimiseks, mis vastaksid tänapäevastele nõuetele. Detailplaneeringu arhitektuuri-, ehitus- ja kujundusnõuete määramisel arvestada, et:

* hoonestusala ja terrasside asukoha määramisel arvestada maaüksustel asuvate kitsendustega;
* teenindushoone korruselisus on kuni 1 ja ehitiste suurim lubatud kõrgus 6 m;
* ehitusmaterjali, hoonestuse mahu ja kujunduse valikul tuleb lähtuda energiatõhususe põhimõttest;
* hoone projekteerimisel ja ehitamisel eelistada naturaalseid materjale, vältida imiteerivaid materjale ning järgime piirkonnale omapärast arhitektuuri;
* hoone projekteerimisel lähtuda konkreetse piirkonna ehituslikest traditsioonidest;

4.3 Liikluskorralduse määramine

Juurdepääs planeeringualale on 12113 Tahkuna majaka teelt ja Mälestusmärgi teelt. Olemasoleva parkimisala laiendamine.

4.4 Haljastuse ja heakorrastuse põhimõtete määramine

Krundi haljastuse planeerimisel arvestada ümbritseva looduskeskkonda ning sellest tulenevate kitsendustega. Planeeringuga näha ette tingimused jäätmekäitluse ja piirete osas.

4.5 Tehnovõrkude ja –rajatiste asukohtade määramine

Planeeritaval krundil ehitiste teenindamiseks vajalike rajatiste, mis ühendatakse võrguettevõtjale energiaseaduse tähenduses kuuluva elektriliini või sellega liituva ehitisega, paigaldamine üldreeglina maa-aluste kaablitega.

Võrgupõhise tehnorajatiste planeerimisel taotleda planeeringust huvitatud isikul või planeeringu koostajal tehnilised tingimused piirkonnas vastavaid võrguteenuseid osutavalt ettevõttelt.

Veevarustus ja kanalisatsioon lahendada planeeringualal lokaalselt. Ala paikneb keskmiselt kaitstud põhjaveega alal. Kanalisatsioonilahendusena on lubatud kaasaegsetele standarditele vastav väikepuhasti, imbväljakuga septik või kinnine kogumismahuti.

4.6 Kujade määramine

Ehitistele kehtivate kujade määramisel lähtuda kehtivatest valdkonna reguleerivatest dokumentidest ja normidest.

4.7 Servituutide vajaduse määramine

Planeeringuga määrata servituutide vajadused ja nende ulatused.

4.8 Kuritegevuse riske vähendavate nõuete ja tingimuste seadmine

Määrata kuritegevuse riske vähendavad nõuded ja tingimused.

4.9 Tuleohutuse tagamine

Lahendada tuletõrjeveega varustamine ja näidata tuletõrje veevõtukoht.

4.10 Keskkonnatingimused

Kavandatud lahendused peavad viima keskkonnariskid miinimumini.

**5. Detailplaneeringu koostamine**

5.1 Detailplaneeringu koostamise korraldamine ja eeldatav ajakava

Detailplaneeringu koostamise korraldajaks on Kõrgessaare Osavalla Valitsus. Detailplaneeringu koostajaks võib olla planeerimisseaduse § 4 lõike 5 nõuetele vastav spetsialist (edaspidi: *planeerija*), kes on suuteline täitma § 4 lõikes 6 toodud nõudeid.

Detailplaneeringu koostamise eeldatav ajakava:

|  |  |
| --- | --- |
| Tegevus | Aeg |
| Detailplaneeringu algatamise taotluse menetlemine, ettepanekute küsimine, lähteseisukohtade koostamine | detsember 2023 |
| Detailplaneeringu algatamine ja Hiiumaa Vallavalitsuses planeerimisseaduse § 130 kohase halduslepingu sõlmimine | jaanuar 2024 |
| Detailplaneeringu koostamine | märts-juuli 2024 |
| Eskiisi avalik väljapanek ja avaliku arutelu korraldamine | juuli-august 2024 |
| Detailplaneeringu kooskõlastamine ja arvamuste avaldamine, vajadusel detailplaneeringu korrigeerimine | september-oktoober 2024 |
| Detailplaneeringu vastu võtmine | november 2024 |
| Detailplaneeringu avaliku väljapaneku korraldamine, avaliku väljapaneku käigus ettepanekute ja arvamuste kogumine, kirjalikele arvamustele vastamine. Vajadusel avaliku arutelu korraldamine. | oktoober-detsember 2024 |
| Detailplaneeringu avaliku väljapaneku ja avaliku arutelu tulemuste alusel muudatuste sisseviimine detailplaneeringusse | jaanuar 2025 |
| Detailplaneeringu kehtestamine, kui ei ole tekkinud olulisi huvide konflikte või arvestatavat avalikkust huvist tulenevaid vastuväiteid | veebruar 2025 |

5.2 Detailplaneeringu vormistamine

Detailplaneering peab vastama planeerimisseaduses ja Riigihalduse ministri 17.10.2019 määruse nr 50 „Planeeringu vormistamisele ja ülesehitusele esitatavad nõuded“ esitatud nõuetele ja olema struktureeritud, selgesti arusaadav, ilma ebaolulise ja dubleeritud informatsioonita ning moodustama terviku järgmistest põhiosadest:

* seletuskiri;
* joonised (asendiplaan, tugiplaan, detailplaan, vajadusel teised erijoonised) – ehitustegevusega kaetud maa-alade kohta (hoonete, teede, tehnovõrkude alune maa) tuleb kasutada maa-alale koostatud geodeetilist alusplaani;
* ruumiline illustratsioon (visualiseering, mis võimaldab igaühel luua seose planeeringuala paigutuse, asukoha ja kavandatud ruumiliste muutustega);
* lisad (koostamise käigus kogutud dokumendid, fotod, uuringud, kirjavahetus ja teated)

5.3 Täiendavad uuringud

Lähtetingimustega täiendavate uuringute vajadust ei määrata.

5.4 Koostöö planeeringu koostamisel

Planeeringumenetluses tehakse koostööd järgnevate asutustega ja võrguvaldajatega:

-Regionaal- ja Põllumajandusministeerium

-Transpordiamet

-Päästeameti Lääne Päästekeskus

-Elektrilevi OÜ

-Muinsuskaitseamet

-Keskkonnaamet

-Telia Eesti AS

Planeeringu menetlusse kaasatakse planeeringualaga piirnevate kinnistute omanikud ja teised huvitatud isikud, kelle maakasutust planeeritava tegevuse elluviimine võib mõjutada. Samuti kaasatakse planeeringu koostamisse kõik isikud, kes avaldavad selleks planeeringu koostamise käigus soovi või esitavad sisulisi arvamusi.

Planeeringu menetlusse kaasatakse järgnevate naaberkinnistute omanikud ja/või nende kinnistute valdajad:

Viktori 20501:001:1522

Viktori 20501:001:1524

Tahkuna tuulik 39201:004:0300

Tagaääre 20501:001:1521

Eesääre 20501:001:1525

5.5 Detailplaneeringu kooskõlastamine ja vastuvõtmine

Detailplaneering esitada Hiiumaa Vallavalitsusele ametiasutustega kooskõlastamiseks ja vastuvõtmiseks digitaalselt allkirjastatud failide konteiner e-posti aadressile [korgessaare@hiiumaa.ee](mailto:korgessaare@hiiumaa.ee)

Detailplaneering tuleb enne vastuvõtmist kooskõlastada Transpordiametiga, Päästeameti, Muinsuskaitseamti ja tehnovõrkude valdajatega.

Kooskõlastatud detailplaneering esitada Hiiumaa Vallavalitsusele vastuvõtmiseks digitaalselt (pdf ja dwg formaadis) e-posti aadressile [korgessaare@hiiumaa.ee](mailto:korgessaare@hiiumaa.ee)

5.6 Detailplaneeringu kehtestamine

Enne detailplaneeringu kehtestamist tuleb Hiiumaa Vallavalitsusele esitada üks paberkandjal toimik, mis sisaldab digitaalset andmekandjat koos kõigi detailplaneeringu elektrooniliste materjalidega ning PLAN keskkonna materjal.

Lähteseisukohad koostas:

Maiken Lukas

Ehitusspetsialist; [maiken.lukas@hiiumaa.ee](mailto:maiken.lukas@hiiumaa.ee)